Document ID: 32012D0322

NEUVOSTON PÄÄTÖS 2012/322/YUTP,
annettu 20 päivänä kesäkuuta 2012,
Syyriaan kohdistettavista rajoittavista toimenpiteistä annetun päätöksen 2011/782/YUTP muuttamisesta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 29 artiklan,
sekä katsoo seuraavaa:
(1)
Neuvosto hyväksyi 1 päivänä joulukuuta 2011 päätöksen 2011/782/YUTP (1) Syyriaan kohdistettavista rajoittavista toimenpiteistä.
(2)
On tarpeen kehittää edelleen päätöksen 2011/782/YUTP 1 artiklan 3 kohdan b alakohdan ja 1 a artiklan 2 kohdan b alakohdan soveltamista.
(3)
Päätös 2011/782/YUTP olisi muutettava vastaavasti,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2011/782/YUTP seuraavasti:
1)
Korvataan 1 artiklan 3 kohdan b alakohta seuraavasti:
”b)
edellä 1 ja 2 kohdassa tarkoitettuihin tuotteisiin liittyvän rahoituksen tai rahoitusavun, erityisesti avustusten, lainojen ja vientiluottovakuutusten sekä vakuutusten ja jälleenvakuutusten, myöntäminen suoraan tai välillisesti kyseisten tuotteiden myyntiin, toimitukseen, siirtoon tai vientiin tai niihin liittyvän teknisen avun, välityspalvelujen tai muiden palvelujen antamiseen Syyriassa oleville luonnollisille henkilöille, oikeushenkilöille, yhteisöille tai elimille tai käytettäväksi Syyriassa.”
2)
Korvataan 1 a artiklan 2 kohdan b alakohta seuraavasti:
”b)
edellä 1 kohdassa tarkoitettuihin tuotteisiin liittyvän rahoituksen tai rahoitusavun, erityisesti avustusten, lainojen ja vientiluottovakuutusten sekä vakuutusten ja jälleenvakuutusten, myöntämiseksi tällaisten tuotteiden myyntiin, toimitukseen, siirtoon tai vientiin tai niihin liittyvän teknisen avun, välityspalvelujen tai muiden palvelujen antamiseksi Syyriassa oleville luonnollisille henkilöille, oikeushenkilöille, yhteisöille tai elimille tai käytettäväksi Syyriassa.”
2 artikla
Tämä päätös tulee voimaan päivänä, jona se hyväksytään.
Tehty Brysselissä 20 päivänä kesäkuuta 2012.

Labels: 18
5